Lav et referat af nedenstående tekst:

Tekst:
Kildehuset i Nørresundby  er et arbejdsorienteret klubhus for voksne med langvarige psykiske lidelser eller psykisk sårbarhed. Kildehuset har vundet Hele Nordjyllands Håndsrækning foran de to andre finalister: Nordjysk Fødevareoverskud og Råt&Godt. Det er AaB, som har indstiftet prisen, og med æren følger et kontant tilskud. AaB donerer én krone pr. tilskuer til hjemmekampene, og Kildehuset i Nørresundby kan se frem til en check på mellem 50.000 og 70.000 kroner. Det er femte gang, at AaB uddeler håndsrækningen. I Kildehuset er de naturligvis glade for donationen, som vil blive brugt på at gøre det endnu bedre for voksne med sindslidelser. - Håndsrækningen tænkes ind i vores mål om at kunne nå ud til og være en attraktiv mulighed for flere - både med kurser og nyanskaffelser. Det er muligheder, vi ikke har i vores nuværende budget, siger leder af Kildehuset Birthe Sloth Thomsen. AaB står klar med pengene ved sidste hjemmekamp i forårssæsonen eller ved den første hjemmekamp i den nye sæson. - Som altid ser vi frem til at støtte et sympatisk projekt i Region Nordjylland, hvor vi håber ikke blot at kunne støtte økonomisk, men også via de muligheder vi har for sammen med Kildehuset at sætte spotlight på mennesker med psykiske lidelser og psykisk sårbarhed, siger administrerende direktør i AaB, Stephan Schors. Broen Aalborg, Hjerterummet og Cykel20, The Back to Life Project og Headspace Aalborg har tidligere modtaget Hele Nordjyllands Håndsrækning.

Referat:
Efter fire dages afstemning blev det Kildehuset i Nørresundby, som modtager Hele Nordjyllands Håndsrækning 2017